**Rapport for utfordringsgruppene**

**Gruppenr og navn: 4G Overganger - en felles faglig forankring i språk og metode mellom tiltak med arbeid som mål.**

**Deltakere og aktørroller i gruppa:**

**Marte Refseth - Rådgiver NAV Tiltak Akershus (Fasilitator)**

**Vidar Johansen - Prosjektleder St. Olavs Hospital**

**Marit Øverås - Avdelingsleder ARR Røros rehabilitering**

**Eva Vig - Arbeidskonsulent Valnesfjord Helsesportsenter**

**Claes Gøran Sellæg - Daglig leder Namdal Rehabilitering**

**Ingeborg Nordlund Fysioterapeut Oppfølgingsenheiten Frisk**

**Kristina Abijanac - Fylkeskoordinator Raskere tilbake NAV Tiltak Akershus**

**Linda Røset - Fysioterapeut Hernes institutt**

**Beskriv problemet:**

Det er utfordringer knyttet til overgangene i pasientforløpene hvor arbeid er mål.

Dette gir seg uttrykk i at intensjoner, oppstartede prosesser og kunnskap går tapt i overgangene.

Eksempel på dette kan være at en person er sykemeldt fra sitt arbeidsforhold av fastlege og henviser til rehabilitering, når personen har vært sykmeldt i ti mnd og er i ferd med å gå over på ytelsen AAP.

Arbeidsgiver har i sin oppfølgingsplan ikke funnet det aktuelt å tilrettelegge ift arbeid.

I rehabiliteringsforløpet legges det en rehabiliteringsplan inkludert plan for tilbakeføring til arbeid. Epikrise med plan sendes fastlege.

Personen drar hjem med forventninger om oppfølging og å komme igang med sin plan.

Tiden går, og forventet oppfølging skjer ikke pga manglende samhanding og infomrasjonsflyt.

Problemstilling:

Hvordan skape god samhandling, infomrasjonsflyt og dialog mellom aktørene i tilbakeføringen til arbeid.

**Resultat (fra gruppas arbeid):**

**Vårt forslag er:**

**Det lages et overordnet direktiv for samhandling mellom aktørene innen arbeids og helse, og et elektronisk system der alle brukere har en elektronisk mappe som følger pasientforløpet, og alle involverte aktører har tilgang til systemet.**

**Konkretisering av resultat:**

**Teknologi må på plass for å lage et elektronisk mappe/ pasientforløp som følger personen gjennom hele prosessen, fra starten av sykmeldingsstart til person er tilbakeført til arbeid/ avklaring for videre løp er på plass.**

**Denne mappen ligger i et system som både personen, NAV, fastlege, rehabiliteringsinstitusjon, arbeidsgiver og evt andre behandlere har tilgang til, med ulike lese/ skrivetilganger, slik at personvern blir ivaretatt. Eks fastlege har tilgang til epikrise, mens arbeidsgiver får tilgang til forslag om behov for tilrettelegging og tilbakeføring.**

**Samtidig er de ulike aktørene bundet av frister for oppfølging; "neste steg". Vi ser for oss at når en person har vært sykmeldt i 4 uker, skal hjelpeapparat (NAV, arbeidsgiver, personen selv, fastlege og evt andre behandlere) kobles på. Koordinator for samarbeidet er NAV (veileder på lokalkontor) sammen med personen. NAV skal fungere som en døråpner med et helhetlig perspektiv og oversikt over mulige tiltak og forløp videre, med arbeid i fokus.**

**Hensikten er samhandling der personens mappe og felles elektronisk system danner en rød tråd i pasientforløpet, og at informasjon ikke går tapt på veien. Det elektroniske systemet skal være et verktøy for samhandling mellom de ulike aktørene, og skal bidra til bedre informasjonsflyt.**

**Videre arbeid med utfordringen (neste skritt):**

**Det bør drøftes hvordan få på plass et overordnet direktiv for samhandling mellom aktører innen arbeid og helse, med åpning for belønning/ sanksjoner når frister for oppfølging ikke overholdes.**

**Det bør vurderes om avtalene om arbeidsrettet rehabilitering med helseforetakene og avtalene om arbeidsrettet rehabilitering med NAV skal anskaffes sammen som en og samme avtale, med samme mål og krav.**

**Ønsket bruk av nettplassen arena.arbeidoghelse.no**

**Hjelpespørsmål til konkretisering av resultat:**

 • Type resultat: Er det en ny arbeidsprosess, et produkt, en tjeneste, en løsning, et innspill, annet? Spesifiser:

 • Hva er det innovative?

 • Hva har gruppa identifisert av muligheter/hinder?

 • Hvilke interessenter bør involveres?

 • For hvem skaper resultatet verdi?

**Hjelpespørsmål til konkretisering av resultat:**

 • Type resultat: Er det en ny arbeidsprosess, et produkt, en tjeneste, en løsning, et innspill, annet? Spesifiser:

 • Hva er det innovative?

 • Hva har gruppa identifisert av muligheter/hinder?

 • Hvilke interessenter bør involveres?

 • For hvem skaper resultatet verdi?

**Kommentarer fra gruppa:**